Die Wouwtjies neem in die Diamond A-liga deel. Dit is ‘n sterk liga, waar ons netbaldogters nie terugstaan vir enige skoolspan nie. Die netbalspanne kry die geleentheid om verskeie kursusse by te woon en die hoogtepunt is dat die Eerstespan geleentheid kry om te toer. Die Eerstespan neem gereeld aan die gesogte George-toernooi deel en eindig elke jaar onder die top drie spanne.
Dit is dus glad nie vreemd om gereeld Wouwtjiespanne by die uitspele vir die Gauteng-skoletoernooi te sien nie.
Om die vaardigheid en spel aan te leer, speel die dogters op ’n rotasiebasis. Deelname is vir ons baie belangrik en élke maatjie kry ’n beurt.